[bookmark: _GoBack]DARBA UZDEVUMS

AIVARA GULBJA SKULPTŪRAS “DZĪVĪBAS KOKS” ATJAUNOŠANAS DARBA MODEĻA IZGATAVOŠANA

Pasūtītājs:  Sabiedrība ar ierobežotu atbildību "Rīgas Austrumu klīniskā universitātes slimnīca"

Objekta nosaukums un atrašanās vieta (turpmāk – Būve)
Hipokrāta iela 2, Rīga, nekustamā īpašuma kadastra nr.0100 1222 078 

1983.gadā ārstniecības iestāžu kompleksa “Gaiļezers” teritorijā ietilpstošā baseinā ar strūklakām tika ievietota tēlnieka Aivara Gulbja ar betonu pildītā 7 metrus augstā vara kaluma skulptūra “Dzīvības koks”, kas asociatīvi saistīta ar dzīvību sargājošu roku motīvu, kuras līdzīgi koka stumbram un lapotnei paceļas pāŗi cilvēka stāvam. 

1.attēls. Skulptūras un baseina atrašanās vieta 


[image: https://asbestos.lv/wp-content/uploads/2019/07/gailezers_1.png]

2. attēls. Baseins un skulptūra “Dzīvības koks”. 



2022.gada martā skulptūras tehniskā stāvokļa apsekošanu veica tēlnieki Kristaps Gulbis un Gļebs Panteļejevs, konstatējot, ka skulptūras kapara kaluma virsma balstās uz ģipša modeli un tā tērauda konstrukciju. Ģipsis laika gaitā ir sadalījies. Tērauda karkasa konstrukcijas nolietojums korozijas rezultātā ir 70- 80%. Skulptūras viena daļa zaudējusi konstrukcijas stabilitāti, noslīdējusi uz leju. Tai bojāta arī kapara kaluma virsma. Izveidojušies caurumi virsmas deformācijas rezultātā un plaisas metināšanas šuvju vietās. Strūklakas darbības un nokrišņu ietekmē arī pārējo divu skulptūras daļu tērauda nesošo konstrukciju nolietojums ir liels. Konstatēta palielināta skulptūras tālākas deformācijas iespējamība. 

1. Skulptūras atjaunošanas metodika paredz nedemontējot skulptūru, izgatavot skulptūras darba modeli M1:10, tās atrašanās vietā no tās izņemt nolietojušos ģipša un tērauda nesošās konstrukcijas, novērst bojātās daļas deformāciju, izgatavot jaunu nerūsējošā tērauda nesošo karkasu, kā arī saglabāt un atjaunot esošo kapara virsmu.
2. Lai atjaunotu skulptūru tās atrašanās vietā, veicamie darbi sadalīti 2 kārtās, no kurām pirmā kārta ir šī iepirkuma darba uzdevums:
2.1. 1.kārta (šī iepirkuma darba uzdevums). Darba modeļa (kurš maksimāli atbilst skulptūras sākotnējai iecerei) izgatavošana profesionāla tēlnieka vadībā, kas paredz:
2.1.1. Skulptūras 3D skanēšanu tās atrašanās vietā. 3D modeļa apstrāde; 
2.2.2. Visu trīs skulptūras plastisko daļu 3D frēzēšana darba modelim (M1:10); 
2.2.3. Deformētās daļas atjaunošana (veidošana), darba modeļa izveide. Atjaunotās skulptūras daļas skanēšana un apstrāde. Tās 3D frēzēšana (M1:10). 
2.2. 2.kārta (nav šī iepirkuma darba uzdevums). Skulptūras atjaunošana tās atrašanās vietā, veicot skulptūras plastiskās daļas nobalstīšanu, nolietojušās ģipša un tērauda nesošā konstrukcijas izņemšana, tās sagatavošana restaurācijai, nesošās konstrukcijas tehniskā projekta izstrāde (izmantojot skulptūras darba modeli 1:10). Konstrukcijas materiāls – nerūsējošais tērauds, visu trīs skulptūras daļu nesošo konstrukciju izgatavošana; kapara kaluma virsmu atjaunošana (deformāciju izlīdzināšana (izmantojot skulptūras darba modeli M 1:10), šuvju un virsmas metināšana, slīpēšana, tīrīšana, pēcapstrāde).
3. [bookmark: _Hlk96091197][bookmark: _Hlk96091245]Skulptūras darba modeļa izgatavošanai Pretendentam jāpiesaista profesionāls tēlnieks ar pieredzi mākslinieciski augstvērtīgu metāla vides objektu izveidē, izgatavošanā un uzstādīšanā. Piesaistītajiem speciālistiem jāpārzina pagājušā gadsimta vara kalumu metodoloģija Latvijā, mūsdienu vara kalumu izgatavošanas iespējas pasaulē un jaunāko 3D tehnoloģiju pielietošana vides objektu apsekošanā un izgatavošanā. 
4. Līguma izpildes termiņš – 8 (astoņas) nedēļas no Līguma noslēgšanas brīža. 
5. Līguma summas samaksas kārtība - 50% apmērā pēc esošās skulptūras 3D modeļa izstrādes pabeigšanas,  apstrādes un digitālā faila iesniegšanas Pasūtītājam. Atlikušie 50% pēc visu darbu pabeigšanas un nodošanas Pasūtītājam. Maksājums tiek veikts 30 dienu laikā no darbu pieņemšanas un nodošanas akta parakstīšanas un rēķina saņemšanas brīža.
6. [bookmark: _Hlk64967072]IZPILDĪTĀJAM pakalpojumu sniegšanas laikā nodrošināt valsts normatīvu prasību izpildi darba aizsardzībā, ugunsdrošībā un elektrodrošībā attiecībā uz pakalpojuma nodrošināšanā iesaistītajiem IZPILDĪTĀJA darbiniekiem, t.sk.:
6.1. [bookmark: _Hlk64967097]instruēt pakalpojuma izpildē iesaistītos darbiniekus darba aizsardzībā, elektrodrošībā un ugunsdrošībā;
6.2. [bookmark: _Hlk64967108]novērtēt darba vides riska faktorus darba videi un veicamajam darbam, un iepazīstināt ar šo novērtējumu darbu izpildē iesaistītos darbiniekus.
7. Veidojot piedāvājuma cenu jāņem vērā jebkādi citi darbi, kuri ir nepieciešami darbu nodrošināšanai (pacelšanas mehānismu pielietošana (ja nepieciešams), instrumenti, iekārtas, sastatnes utt. ). Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāizvērtē kādi darbi veicami skulptūras darba modeļa izstrādei. Nekāda papildus maksa par neuzskaitītiem darbiem netiek atzīta.
8. Pirms finanšu piedāvājuma sastādīšanas, pastāvīgi apmeklēt objektu, veikt vizuālo novērtēšanu. Pēc iepirkuma noslēgšanas iebildumi par apsekošanas uzdevuma  trūkumiem netiks pieņemti.






Cenu aptaujā iesniedzamie dokumenti:

1. Pieteikuma forma (pielikums Nr.1);
1. Pieredzes apraksts (pielikums Nr.2);


Prasības pretendentiem: 

Pretendentam ir:
1. Piesaistīto speciālistu pieredze vismaz 2 (divu) skulptūru izveidē pilsētvidē, pieejamas pasūtītāju pozitīvas atsauksmes;
1. Profesionāls tēlnieks ar skulpturālu objektu 3D skanēšanas procesa pieredzi;
1. Profesionāla tēlnieka un citu nepieciešamo speciālistu vai apakšuzņēmēju piesaiste uzdevuma veikšanai. 


Pasūtītājs līguma slēgšanai izvēlēsies pretendentu, kas:
1. iesniedzis visus nepieciešamos dokumentus (pieteikumu, pieredzes aprakstu/apliecinājumu);
1. kura piedāvātā cena ir zemākā.

Apmaksa tiek veikta šādā kārtībā:
50% apmērā pēc esošās skulptūras 3D modeļa izstrādes pabeigšanas,  apstrādes un digitālā faila iesniegšanas Pasūtītājam. Atlikušie 50% pēc visu darbu pabeigšanas un nodošanas Pasūtītājam. Maksājums tiek veikts 30 dienu laikā no darbu pieņemšanas un nodošanas akta parakstīšanas un rēķina saņemšanas brīža.


Kontaktpersona: Būvniecības daļas Infrastruktūras attīstības nodaļas vadītāja Laine Madelāne-Sekundo, laine.sekundo@aslimnica.lv


[bookmark: _Hlk101436299]Piedāvājuma iesniegšanas vieta: Personīgi, SIA „Rīgas Austrumu klīniskā universitātes slimnīca”, Rīgā, Hipokrāta ielā 2, Iepirkumu daļā, 101. kabinetā vai nosūtot elektroniski uz e-pasta adresi iepirkumi@aslimnica.lv ar norādi “Aivara Gulbja skulptūras “Dzīvības koks” atjaunošanas darba modeļa izgatavošana”. 

